Na osnovu člana 15. stav 6. Zakona o prijevremenom povoljnijem penzionisanju branilaca odbrambeno-oslobodilačkog rata ("Službene novine Federacije BiH", broj 4/13), na prijedlog Federalnog ministarstva zapitanja boraca i invalida odbrambeno-oslobodilačkog rata/Federalnog ministarstva za pitanja branitelja i invalida domovinskog rata, Vlada Federacije Bosne i Hercegovine, na 27. bitnoj sjednici, održanoj 13.06.2013. godine, donosi

**U R E D B U**

**O NAČINU IZDAVANJA UVJERENJA O PRIPADNOSTI**
**ORUŽANIM SNAGAMA, RADI OSTVARIVANJA**
**PRAVA PO ZAKONU O PRIJEVREMENOM**
**POVOLJNIJEM PENZIONISANJU BRANILACA**
**ODBRAMBENO-OSLOBODILAČKOG RATA**

Član 1.

Ovom uredbom uređuje se sadržaj, postupak i način izdavanja uvjerenja o: pripadnosti oružanim snagama, vršenju komandne dužnosti, formacijskom činu, ličnom činu, nesposobnosti za vojnu službu, ratnom priznanju ili odlikovanju i okolnostima ranjavanja, radi ostvarivanja prava na povoljnije penzionisanje po Zakonu o prijevremenom povoljnijem penzionisanju branilaca odbrambeno-oslobodiiačkog rata ("Službene novine Federacije BiH", broj 41/13).

Član 2.

Uvjerenja iz člana 1. ove uredbe izdavat će nadležne organizacione jedinice Federalnog ministarstva za pitanja boraca i invalida odbrambeno-oslobodilačkog rata (u daljem tekstu Federalno ministarstvo), u općinama prema mjestu gdje se vode evidencije o pripadnosti oružanim snagama podnosioca zahtjeva, u skladu sa članom 169.Zakona o upravnom postupku ("Službene novine Federacije BiH", br. 2/98 i 48/99).

Član 3.

Uvjerenje iz člana 2. ove uredbe izdaje se samo na osnovu zvaničnih dokumenata vojne evidencije, kojima raspolažu organizacione jedinice Federalnog ministarstva sa sjedištem u općinama i Arhiv Ministarstva odbrane Bosne i Hercegovine.

Član 4.

Ukoliko nadležni organ iz člana 2. ove uredbe ne raspolaže sa zvaničnom službenom vojnom evidencijom, obavezan je zatražiti podatke iz Arhiva Ministarstva odbrane Bosne i Hercegovine, a ukoliko i Arhiv Ministarstva odbrane Bosne i Hercegovine ne raspolaže sa podacima iz člana 3. ove uredbe, zahtjev za izdavanje uvjerenja će se odbiti u skladu sa Zakonom o upravnom postupku,

Član 5.

Stranka podnosi zahtjev za izdavanje uvjerenja na propisanom obrascu koji je sastavni dio ove uredbe.

Član 6.

Nakon uvida u službene vojne evidencije, odnosno pribavljanja podataka od Arhiva Ministarstva odbrane Bosne i Hercegovine, nadležni organ izdaje uvjerenje. Uvjerenje sadrži zvanične činjenice, a obrazac, uvjerenja je sastavni dio ove uredbe.

Član 7.

Nakon izdavanja uvjerenja u skladu sa ovom uredbom, jedan primjerak uvjerenja će se dostaviti Inspektoratu Federalnog ministarstva, koji će vršiti provjeru da li je uvjerenje izdato u skladu sa činjenicama iz vojnih evidencija.
Nakon izvršene provjere, ukoliko Inspektorat utvrdi nepravilnosti prilikom izdavanja uvjerenja, dužan je poduzeti sve mjere u skladu sa važećim propisima, a nakon toga upoznati ministra o nepravilnostima i poduzetim aktivnostima u otklanjanju istih.

Član 8.

Ova uredba stupa na snagu narednog dana od dana objavljivanja u
"Službenim novinama Federacije BiH".

V broj 501/2013
13. juna 2013. godine
Sarajevo

Premijer
Nermin Nikšić, s. r.